**Използвани софтуери и програми**

Одитната дейност на Сметната палата се подпомага от специализирани одитни софтуери. Общата информационна среда за извършване на одитите се осигурява от софтуера Pentana, като през 2021 г. е внедрена най-новата му версия, а 315 служители на Сметната палата разполагат с инсталиран програмен продукт. Извършена е интеграция на Pentana с активната директория на СП, което допълнително допринася за защитата на информационната среда.

В одитната дейност на Сметната палата се използва и специализиран софтуер за анализ на бази данни ACL.

За обезпечаване на одитния процес се ползват още програмните продукти Арбутус и ЕКВА Равнение.

Дейностите по поддържането и обработката на данните за оборота на електронни документи и документи на хартиен носител при изпълнението на административни процедури в Сметната палата се осъществяват чрез административна информационна система „Документооборот“.

Към АИС „документооборот“ е интегриран модул „Административно-наказателна дейност“, където се обработват наказателните постановления.

Специализирани софтуери се използват за обработка на данните за човешките ресурси и на счетоводството.

Сметната палата получи международен сертификат ISO/IEC 27001:2013, който показва, че в институцията е внедрена Система за  управление на сигурността на информацията.

Сертификатът по международния стандарт ISO 27001 гарантира, че одитната институция осигурява адекватен контрол по отношение на конфиденциалността, целостта и достъпността на защита на информацията, която съхранява и с която работи.

Сметната палата работи с данни и съхранява важна информация във връзка с одитната си дейност по Закона за Сметната палата и по други специални закони. Затова обхватът на сертификация включва прилагането на система за управление на информационната сигурност при извършване на одити за контрол на изпълнението на бюджета и други публични средства и дейности съгласно Закона за Сметната палата и международно признатите одитни стандарти, както и при осъществяване на административни дейности по Закона за обществените поръчки, Закона за концесиите, Закона за политическите партии и Изборния кодекс .